Працуе ж у Асіповіцкім філіяле Бабруйскага эксплуатацыйнага ўпраўлення ўсяго 18 чалавек: такі штатны расклад лічыцца дастатковым для выканання ўсіх даручаемых спраў. Калектыў спраўляецца, аднак у многім дзякуючы выключна ўдаламу кадраваму раскладу. Пераважная большасць супрацоўнікаў — ваеннаслужачыя запасу, якія маюць звычку любую справу выконваць сумленна, хутка і з поўнай адказнасцю. Дарэчы, ваенная загартоўка праяўляецца і ў больш літаральным сэнсе. Самы стары работнік ЭУ — прапаршчык у адстаўцы Сяргей Камар. Яму ўжо 72 гады, аднак ён не толькі выдатны прафесіянал, але яшчэ і сапраўдны “энэрджайзер”, побач з якім хутчэй варушыцца пачынаюць усе. Ісці на заслужаны адпачынак Сяргей Дзмітрыевіч пакуль не збіраецца, і кіраўнік участка таму толькі рады: людзей, якія любяць сваю справу і ўмеюць яе выконваць бездакорна, у калектыве многа не бывае.